પરંતુ રેલવે હદમાં બ્રિજ બનાવવાની કામગીરી રેલવે તંત્રના કારણે સતત વિલંબમાં મુકાઇ છે. મ્યુનિસિપલ કોર્પોરેશન હદ વિસ્તારમાં આ બ્રિજને સંબંધિત એપ્રોચ રોડની આટોપાઇ ગઇ છે. તેવું જણાવતા જાણકાર સૂત્રો વધુમાં કહે છે ખરેખર તો આ રેલવે ઓવરબ્રિજને પૂર્ણ કરવાની અંતિમ તારીખ ગત તા.૧પ ઓક્ટોબર ર૦૧૭ હતી પરંતુ હજુ માંડ ૮પ ટકા કામગીરી થઇ બાકીની કામગીરી પૂર્ણ કરતા હજુ પાંચથી છ મહિના લાગી શકે તેમ હોઇ આગામી ચોમાસા સુધી રાણીપ, ચાંદલોડિયા વગેરે નવા પશ્ચિમ ઝોન-પશ્ચિમ ઝોનના લોકોને ટ્રાફિક જામ સહિતની તકલીફ વેઠવી પડશે. દરમિયાન અા અંગે મ્યુનિસિપલ સ્ટેન્ડિંગ કમિટીના ચેરમેન પ્રવીણ પટેલે એવો દાવો કર્યો હતો કે રેલવે અોવરબ્રિજનું કામ ત્રણ મહિનામાં પૂરું કરાશે.